钦定古今图书集成/明伦汇编/闺媛典/第043卷 > 皇清 > 杨士孟妻刘氏
## 钦定古今图书集成/明伦汇编/闺媛典/第043卷 > 皇清 > 杨士孟妻刘氏

按《束鹿县志》：“刘氏，北陈魏村杨士孟妻。士孟再从兄士杰，崇祯十一年，为兵执去。妻魏氏改适，遗周岁子三就，育于祖父母。十六年，士孟亦为兵执去。氏年二十三，翁姑皆殁，养侄三就为己子。氏兄曰：‘妹家既贫，又少近族，子非己出，守何为哉’？” 氏不听。

皇朝定鼎，士杰住京师，给役勋贵，便道归家。向氏感

泣曰：“我有妇而无妇，男无母而有母，恩莫大焉。” 叩头者再。后士杰死杭州，氏令三就间关三千里取父榇归葬祖茔。